text: Aabenraa Havn lokker krydstogtskibe til
  10 marts 2015 kl. 05.21
  Et længe ventet ønske for Aabenraa går nu i opfyldelse, når det norske ejede krydstogtskib Braemar med plads til knapt 1000 passagerer lægger til kaj i den sønderjyske fjord til august 2016.
  Aabenraa Kommunes borgmester Thomas Andresen, (V),  er begejstret for projektet, og han forventer øget fokus på de sønderjyske turistattraktioner, og ikke mindst en øget omsætning til byens handlende, når krydstogtskibene bringer de mange turister til området.
  - Det er så glædeligt, at vi får en fantastisk mulighed for at vise en stor gruppe turister vores særlige seværdigheder og give dem oplevelser på tværs af hele Sønderjylland. Det er en opgave, vi skal løfte sammen i turismesamarbejdet Destination Sønderjylland, slår borgmester Thomas Andresen fast.
  Ud over Aabenraa Fjord går turen bl.a. også til Alssund, Limfjorden og en tur omkring Kronborg.
  Krydstogtet offentliggjort og udbudt på rederiets hjemmeside som et cruise til de danske fjorde.
  Krydstogt i de danske fjorde
  